છેલ્લા ઘણા સમયથી ચેમ્બર ઓફ કોમર્સનો કારભાર સતત વિવાદમાં આવતો રહે છે અને છેલ્લા છ મહિનાથી તો ચેમ્બર પ્રમુખની વિવાદિત કાર્યશૈલી પણ ચેમ્બરના 78 વર્ષના ઇતિહાસને ઝાંખપ લગાવી રહી છે, સુરતને આંતરરાષ્ટ્રીય કક્ષાનું એક્ઝિબિશન સેન્ટર આપવામાં મહત્વનો ભાગ ભજવનારા પૂર્વ પ્રમુખો રાજેન્દ્ર ચોંખાવાળા, મહેન્દ્ર કાજીવાળા, ભરત ગાંધીનું મૌન સભ્યોને ખુંચી રહ્યું છે, આ તમામ આજે ચેમ્બરના ભીષ્મ પિતાહના રોલમાં છે પરંતુ જયારે  ચેમ્બર જે એક મહાજનોની સંસ્થાને તેનું ચીરહરણ થઈ રહ્યું છે ત્યારે મૌન ધારણ કરી તમાશો જોઈ રહેલા આ તમામ ભૂતપૂર્વ પ્રમુખો એટલા જ જવાબદાર છે.